REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06-2/135-20

26. oktobar 2020. godine

B e o g r a d

ZAPISNIK

SA DRUGE SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 26.OKTOBRA 2020. GODINE

 Sednica je počela u 14,00 časova.

 Sednici je predsedavao dr Aleksandar Martinović, predsednik Odbora.

 Sednici su prisustvovali članovi Odbora: Adam Šukalo, Veroljub Matić, Dragana Barišić, Branimir Spasić, Darko Laketić, Luka Kebara, Ivana Nikolić, Miroslav Kondić, Nebojša Bakarec, Sandra Božić, Uglješa Marković, Marina Raguš i Mira Petrović.

 Sednici su prisustvovali zamenici članova Odbora: Dijana Radović, zamenik Đorđa Milićevića, člana Odbora i Sanja Jefić Branković, zamenik Branimira Jovanovića, člana Odbora.

 Sednici nisu prisustvovali članovi Odbora: Đorđe Milićević, Branimir Jovanović i Šaip Kamberi.

 Predsednik Odbora je konstatovao da su, saglasno Poslovniku Narodne skupštine, ispunjeni uslovi za rad i odlučivanje i predložio dopunu prve tačke predloženog dnevnog reda razmatranjem ostavki narodnih poslanika koji su izabrani na druge javne funkcije, a koje su podnete po sazivanju ove sednice: Razmatranje ostavki koje su na funkciju narodnog poslanika podneli Branislav Nedimović (01 broj 118-1549/20), Marija Obradović (01 broj 118-1550/20), Radomir Dmitrović (01 broj 118-1551/20), Maja Gojković (01 broj 118-1597/20) i Milan Krkobabić (01 broj 118-1552/20) .

 Odbor je većinom glasova prihvatio predlog predsednika Odbora za dopunu prve tačke predloženog dnevnog reda.

 Na predlog predsednika, Odbor je jednoglasno, u celini utvrdio sledeći:

D n e v n i r e d:

1. Razmatranje ostavki koje su na funkciju narodnog poslanika podneli dr Nebojša Marjanović (01 broj 118-1178/20 od 20. avgusta 2020. godine), Jasmina Palurović (01 broj 118-1179/20 od 20. avgusta 2020. godine), Dalibor Radičević (01 broj 118-1196/20 od 25. avgusta 2020. godine), Miloš Vučević (01 broj 118-1375/20 od 24. septembra 2020. godine), Branislav Nedimović (01 broj 118-1549/20), Marija Obradović ( 01 broj 118-1550/20), Radomir Dmitrović (01 broj 118-1551/20), Maja Gojković ( 01 broj 118-1597/20) i Milan Krkobabić ( 01 broj 118-1552/20).

2. Davanje ovlašćenja predsedniku Odbora za donošenje nespornih rešenja o ostvarivanju statusno-materijalnih prava narodnih poslanika i funkcionera koje bira ili imenuje Narodna skupština.

 **Prva tačka dnevnog reda:** Razmatranje ostavki koje su na funkciju narodnog poslanika podneli dr Nebojša Marjanović, Jasmina Palurović, Dalibor Radičević, Miloš Vučević, Branislav Nedimović, Marija Obradović, Radomir Dmitrović, Maja Gojković i Milan Krkobabić

 Predsednik Odbora je obavestio članove i zamenike članova Odbora da su Nebojša Marjanović, Jasmina Palurović, Dalibor Radičević, Miloš Vučević, Branislav Nedimović, Marija Obradović, Radomir Dmitrović, Maja Gojković i Milan Krkobabić, podneli ostavke na funkciju narodnog poslanika, te da su ispunjeni uslovi da Odbor podnese Narodnoj skupštini izveštaj o nastupanju slučaja iz člana 88. stav 1. tačka 2. Zakona o izboru narodnih poslanika.

 Predsednik Odbora je predložio da u izveštaju bude određen predsednik Odbora za izvestioca na sednici Narodne skupštine.

Diskusije nije bilo.

Odbor je, na predlog predsednika, jednoglasno usvojio i Narodnoj skupštini podneo sledeći

I Z V E Š T A J

Odbor je utvrdio da je podnošenjem ostavki narodnih poslanika dr Nebojše Marjanovića, Jasmine Palurović, Dalibora Radičevića, Miloša Vučevića, Branislava Nedimovića, Marije Obradović, Maje Gojković i Milana Krkobabića, izabranih sa Izborne liste ALEKSANDAR VUČIĆ – ZA NAŠU DECU, narodnog poslanika Radomira Dmitrovića izabranog sa Izborne liste ALEKSANDAR ŠAPIĆ - Pobeda za Srbiju, nastupio slučaj iz člana 88. stav 1. tačka 2. Zakona o izboru narodnih poslanika, u kome se podnošenje ostavke navodi kao jedan od razloga za prestanak mandata narodnom poslaniku pre isteka vremena na koje je izabran, te predlaže da Narodna skupština, u smislu člana 88. st. 3. i 4. istog zakona, konstatuje prestanak mandata imenovanim narodnim poslanicima.

Na taj način omogućava se izbor novih narodnih poslanika, putem dodeljivanja mandata drugim kandidatima sa navedenih izbornih lista, u skladu sa članom 92. Zakona o izboru narodnih poslanika.

**Druga tačka dnevnog reda:** Davanje ovlašćenja predsedniku Odbora za donošenje nespornih rešenja o ostvarivanju statusno-materijalnih prava narodnih poslanika i funkcionera koje bira ili imenuje Narodna skupština (prava iz zakona i drugih propisa)

U vezi sa ovom tačkom, predsednik je obavestio prisutne da je praksa da Odbor na početku saziva daje ovlašćenje predsedniku Odbora za donošenje nespornih rešenja o ostvarivanju statusno-materijalnih prava narodnih poslanika. Reč je o pravima koja proističu iz zakona i odluka Odbora - npr. pravo na stalni rad, na na naknadu zbog obavljanja samostalne delatnosti i dr. Ovo ovlašćenje odnosi se i na donošenje rešenja o platama funkcionera koje bira ili imenuje Narodna skupština, s obzirom na to da se tim pojedinačnim aktima neposredno primenjuje zakon, jer su i osnovica za obračun plata i koeficijenti utvrđeni zakonom.

Ovlašćenjem predsednika Odbora za donošenje nespornih rešenja o ostvarivanju statusno-materijalnih prava narodnih poslanika i funkcionera koje bira ili imenuje Narodna skupština učinio bi se efikasnijim postupak ostvarivanja predmetnih prava.

Diskusije nije bilo.

Odbor je jednoglasno glasao za davanje predmetnog ovlašćenja predsedniku Odbora.

\*\*\*

Sednica je završena u 14,10 časova.

Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

Svetlana Dedić dr Aleksandar Martinović